హైదరాబాద్ (ఆంధ్రజ్యోతి బిజినెస్): ఆంధ్రప్రదేశ్ ఎంఎల్సి వాకాటి నారాయణ రెడ్డికి చెందిన విఎన్ఆర్ ఇన్ఫ్రాస్ట్రక్చర్ కంపెనీని మూసేయాలని హైదరాబాద్లోని నేషనల్ కంపెనీ లా ట్రిబ్యునల్ (ఎన్సిఎల్టి) బెంచ్ ఆదేశించింది. కంపెనీ పునరుద్ధరణపై ప్రమోటర్లు, అప్పులిచ్చిన బ్యాంకర్లు ఒక అంగీకారానికి రాలేక  పోవడంతో ఎన్సిఎల్టి ఈ ఆదేశాలు జారీ చేసింది. విఎన్ఆర్ ఇన్ఫ్రా రైల్వే ఇఆర్పి కాంట్రాక్టుల రంగంలో ఉంది. ఎస్బిఐ, ఐఎ్ఫసితో పాటు మరిన్ని బ్యాంకులకు కంపెనీ  దాదాపు రూ.1,102 కోట్ల అప్పులు చెల్లించాల్సి ఉంది. మరోవైపు నికర ఆస్తులన్నీ తుడిచి పెట్టుకు పోయి కంపెనీ నష్టాలు రూ.125 కోట్లకు చేరాయి. దీంతో బ్యాంకులు, ఆర్థిక సంస్థలు అప్పులను రూ.850 కోట్లకు తగ్గించి అందులో సగ భాగాన్ని ఈక్విటీగా మార్చి మిగతా మొత్తాన్ని 15 సంవత్సరాల్లో చెల్లించే వెసులుబాటు కల్పించాలని కంపెనీ కోరింది. బ్యాంకులు ఇందుకు తిరస్కరించడంతో కంపెనీ ఈ సంవత్సరం ఫిబ్రవరిలోనే దివాలా చట్టం కింద ఎన్సిఎల్టిని ఆశ్రయించింది. కేసును విచారించిన ఎన్సిఎల్టి హైదరాబాద్ బెంచ్ కంపెనీ పునరుద్ధరణకు ఎలాంటి అవకాశం లేకపోవడంతో కంపెనీని మూసేయాలని ఆదేశించింది. దీంతో తెలుగు రాష్ట్రాల్లో కొత్త దివాలా చట్టం కింద మూతపడే తొలి కంపెనీగా విఎన్ఆర్ ఇన్ఫ్రా రికార్డుల్లోకి ఎక్కనుంది.
hyderabad (aandhrajyoti bijines): andhrapradesh mlcc vakati narayana reddiki chendina vnr infrastracture companyni muuseyaalani hyderabadloni neshanal company laa tribunal (nslcty) bench aadesinchindi. company punaruddharanapai pramotarlu, appulichina byankarlu oka angikaaraaniki raleka  povadamtho nslcty ee aadesaalu jaarii chesindi. vnr infra railve iaarpi contractula rangamlo undi. esbi, iefasito paatu marinni byaankulaku company  daadaapu roo.1,102 kotla appulu chellinchaalsi undi. marovaipu nikara aastulannee tudichi pettuku poyi company nashtaalu roo.125 kotlaku cherayi. deentho byaankulu, aardhika samsthalu appulanu roo.850 kotlaku tagginchi andulo saga bhaagaanni eekviteegaa marchi migata mottaanni 15 samvatsaraallo chellinche vesulubaatu kalpinchaalani company korindi. byaankulu induku tiraskarinchadamto company ee samvatsaram fibravarilone diwala chattam kinda nsaliettini aasrayinchindi. kesunu vichaarinchina nslcty hyderabad bench company punaruddharanaku elanti avakaasam lekapovadamto companyni muuseyaalani aadesinchindi. deentho telugu rashtrallo kotta diwala chattam kinda moothapade toli kampeneegaa vnr infra recordulloki ekkanundi.